Лічу, што асноўнае дасягненне дадзеных праектаў – напамін пра тое, што гэтыя песні маюць аўтарства, бо шмат хто лічыць іх народнымі. Такім чынам, у аўтараў і кампазітараў ёсць цудоўная магчымасць сцісла распавесці, як стваралася тая ці іншая музычная кампазіцыя. Гэта правільны шлях, гэта сапраўды лепшыя творы, якія напісаны ў Беларусі. У нас ёсць свая песенная гісторыя і культура і яе трэба шанаваць, паважаць і любіць. Захапляцца можна любой музыкай, а любіць мы абавязаны песні сваёй зямлі.